Արմեն Մարգարյան (դերասան)

**Արմեն Հարությունի Մարգարյան** (), կինոյի և դրամատիկ թատրոնի հայ դերասան։ Հայաստանի վաստակավոր արտիստ (2017)։ Հայաստանի թատերական գործիչների միության անդամ (2005)։ «Արտավազդ» թատերական մրցանակի դափնեկիր  (2012)։

## Կենսագրություն
Արմեն Մարգարյանը ծնվել է 1971 թվականին դեկտեմբերի 11-ին Երևանում(Հայաստան)։ Սովորել է Երևանի թիվ 158, այժմ Մովսես Գորգիսյանի անվան միջնակարգ դպրոցում։ Դեռ պատանի հասակում հաճախել է Երևանի գեղագիտական կենտրոնի թատերական ստուդիայի դասընթացներին, 10 տարեկանում նկարահանվել է իր առաջին ֆիլմում («Կիսակայարան»), որտեղ իր խաղընկերներն են եղել դերասաններ Գալյա Նովենցը, Կարեն Ջանիբեկյանը, Ալլա Թումանյանը, Լևոն Շարաֆյանը։ 1989-1993 թվականներին սովորել է Երևանի գեղարվեստա-թատերական ինստիտուտի դերասանական բաժնում, ԽՍՀՄ Ժողովրդական արտիստ Խորեն Աբրահամյանի ղեկավարած կուրսում (արվեստանոցում)։ 1992 թվականից իր ուսուցչի հրավերով աշխատանքի է անցել Երևանի Գաբրիել Սունդուկյանի անվան ազգային ակադեմիական թատրոնում։

2009 թվականից որպես կրկնօրինակող դերասան և հաղորդավար աշխատել է «ATV» հեռուստաընկերությունում։ Կրկնօրինակող դերասան է «Հանրային առաջին» (2007) և «Շողակաթ»(2014) հեռուստաընկերություններում։
2018-2022 թթ եղել է Հ2 հեռուստաընկերության "եթերային ձայնը"։

2005 թվականից Հայաստանի թատերական գործիչների միության անդամ է։ 2012 թվականին Հայաստանի թատերական գործիչների միության կողմից «տարվա լավագույն դերասան» անվանակարգում՝"Happy end " բեմադրության մեջ Վիլյամի դերի համար Արմեն Մարգարյանը արժանացել է «ԱՐՏԱՎԱԶԴ» թատերական ամենաբարձր մրցանակին։ Տարբեր տարիների ևս երեք ագամ ներկայացված է եղել այդ նույն մրցանակին, այդ թվում 2020 թ. "Թռիչք կկվի բնի վրայով" ներկայացման գլխավոր դերի (Մակմերֆի) համար։ Գործունեության ընթացքում արժանացել է մի շարք մրցանակների և պատվոգրերի. 2007 թվականին "Պատվի համար" ում Սուրենի դերակատարման համար`Հայաստանի մշակույթի նախարարության «ԱՐՏԻՍՏ» մրցանակին, 2016 թվականին՝ նույն նախարարության պատվոգրի՝ թատերական ոլորտում բարեխիղճ աշխատանքի համար, 2015 թվականին Երևանի քաղաքապետի «Երևան քաղաքի մշակույթի պատվավոր գործիչ» մեդալին, 2017 թվականին՝ թատրոնում և կինոյում ունեցած վաստակի համար Հայաստանի Հանրապետության նախագահի կողմից՝ Հայաստանի վաստակավոր արտիստի բարձր կոչման։

Արմեն Մարգարյանը հանդես է եկել տարբեր միջազգային փառատոներում Անգլիայում, Լիտվայում, Վրաստանում, Բելառուսում, հյուրախաղերով եղել է ԱՄՆ-ում և Ռուսաստանում՝ արժանանալով հանդիսատեսի ու քննադատների հատուկ վերաբերմունքին։ 2012 թ Գ. Սունդուկյան թատրոնի "Ջոն արքա" բեմադրությամբ (ռեժ. Տ.Գասպարյան) Պանդոլֆի դերով Շեքսպիրյան միջազգային փառատոնում հանդես է եկել Լոնդոնի Վ. Շեքսպիրի "Գլոբուս" թատրոնում, արժանանալով թատերագետների և "The Gurdian" ում տպագրված հոդվածի բարձր գնահատականին։  Նույն գնահատականին է արժանացել Բրեստում կայացած " Белая вежа" միջազգային թատերական փառատոնին։
2022 թվականից բնակվում և իր գործունեությունը շարունակում  է ԱՄՆ-ում (Լոս Անջելես)։

## Ներկայացումներ
### Գ. Սունդուկյանի անվան ազգային ակադեմիական թատրոն
* Քլիոնթ՝ Մոլիերի «Քաղքենին ազնվական»
* Ազրաիլ"Մեռնիլը որքան դժվար է"
* Պալատական պարող՝ "Էդմոն Քին"
* Մովսես քահանա՝ Շանթի «Հին աստվածներ» (դրամա)
* Արքյազն՝ "Արքայազն ու աղքատը"
* Դիկոն՝ «Մեծ անտառի զավակները»
* Ջութակահար՝ "Սերը ծփիների տակ"
* Վարժապետ՝ «Ես մի ծառ եմ ծիրանի»
* Ռազումիխին՝ Ֆեոդոր Դոստոևսկի «Ոճիր և պատիժ»
* Բազիլյո՝ «Բուրատինոյի արկածները»
* Սուրեն՝ Ալեքսանդր Շիրվանզադեի «Պատվի համար»
* Ներսեհ՝ Մուրացան «Ռուզան»
* Վանո՝ Գաբրիել Սունդուկյանի «Էլի մեկ զոհ»
* Վաղարշակ՝ Շառոյան «Մեր բաժին ուրախությունը»
* Գորդոն՝ Պերճ Զեյթունցյանի «Ոտքի, դատարանն է գալիս»
* Եֆրեյտոր՝ Բրեխտ «Կավճե շրջան»
* Բանկո՝ Ուիլյամ Շեքսպիրի «Մակբեթ»
* Պանդոլֆ՝ Ուիլյամ Շեքսպիրի «Ջոն արքա»
* Ուիլյամ՝ Մ. Մեյոյի և Մ. Էնեկենի «Երջանիկ ավարտ» (արժանացել է Արավավազդ մրցանակի)
* Արամ՝ Ֆ. Վերֆելի «Մուսա լեռան 40 օր»
* Կարպիս (լրագրող)՝ Հակոբ Պարոնյան «Մեծապատիվ մուրացկաններ»
* Նիկոլայ՝ Ժորա Հարությունյան «Հարսնացուն հյուսիսից»
* Մակմերֆի՝ Քեն Քիզի «Թռիչք կկվի բնի վրայով» (ներկայացվել է Արտավազդ մրցանակի)

### Ամերիկայի Միացյալ Նահանգներ
* Ֆ տառ "Տիգրանը և մեր Այբենարանը" (EL Portal theater)2022թ.
* Ամուսին "Կատաղած սիրեկանը Գլենդելից" (LANTERMAN AUDITORIUM) 2023թ.
* Արամազդ "40 օր համբառնալուց առաջ" (ABGY Theater)2025
* Շունն ու կատուն" տիկնիկային թատրոն 2025

## Ֆիլմեր
* «Կիսակայարան»
* «Մեծ պատմություն փոքր քաղաքում»
* «Ոչինչ չի մնա»
* «Սպանված աղավնի»
* «Երեք ընկեր»
* «Մոխրոտը»
* «Խաչագողի հիշատակարան»
* «Դիալոգներ»
* «Գարեգին Նժդեհ»
* «Poker.Am»
* «Շունչը»
* «Երկրաշարժ»
* «Կյանք ու կռիվ 2. 25 տարի անց»
* «Տոմբե»
* «Ծաղրածուն»
* «Հայր և տղա»
* «Գործակալ 044»
* «Հավերժական պատկեր»
* «Իմ խաչը»
* «Վերադարձ»
* «Ես քեզ հաղթանակ կնվիրեմ»
* «Գարուն ա»

## Հեռուստասերիալներ
* «Հին արքաներ» (Արմենիա) ՀԸ
* «Ռուզանի սիրտը» (Հ1) ՀԸ
* «Որբեր-2» (Հ1) ՀԸ
* «Ուր է իմ տղամարդը» (Արմենիա) ՀԸ
* "երեք քույր"(Արմենիա) ՀԸ
* «Օտարը» (Շանթ) ՀԸ
* «Երկու կյանք» (Արմենիա) ՀԸ
* «Ամնեզիա»
* «Թաքնված սեր» (Շանթ) ՀԸ
* «Հրեշների գայլը»
* «Change» (Արմենիա) ՀԸ
* «Կոռուպցիա»
* "Կոռուպցիա 2"
* «Ճակատագրի պատասխանը» (Հ1)
* «Նռան հատիկ» (Արմենիա) ՀԸ
* «Քաոս» (Հ1) ՀԸ
* «Վերջին ուսուցիչը» (Հ1) ՀԸ
* «Թղթե երազանք» (Շանթ)  ՀԸ
* «Ժիրայր Գլենց» (Հ1) ՀԸ
* «Քեզ հետ կամ առան քեզ»
* «Անատոլիական պատմություն» (Հ1)
* «Փափուկ խաղալիք» (Արմենիա) ՀԸ
* «Խաբկանք» (նոր Հայաստան) ՀԸ
* "Սրտին հակառակ" (նոր Հայաստան)ՀԸ

ԱՄԵՐԻԿԱՅԻ ՄԻԱՑՅԱԼ ՆԱՀԱՆԳՆԵՐ
* "ՄՆԱ ԻՆՁ ՀԵՏ" (USArmenia) ԱՄՆ 2022
* "Գործարք Vegas_ում" (USArmenia) ԱՄՆ 2023
* "Մալենա"(USArmenia) ԱՄՆ 2023
* "Լոս-Խնամախոս"(USArmenia)ԱՄՆ 2004
* "Սոս-Անջելոս" (SoS Production) ԱՄՆ 2024
* "App Sos" (Sos production) ԱՄՆ 2024
* "Սոս ինձ"(Sos production) ԱՄՆ 2025
* "Քեզանից հետո" ԱՄՆ 2025
* "SosCali" ԱՄՆ 2025

## Պարգևներ, մրցանակներ
* «Արտիստ» թատերական մրցանակ՝ «"Պատվի համար" Սուրենի դերակատարման համար», 2007 թվական
* ՀԹԳՄ «Արտավազդ» մրցանակ՝ «Տարվա լավագույն դերասան» անվանակարգում, 2012 թվական
* Երևանի քաղաքապետարանի «Երևան քաղաքի մշակույթի պատվավոր գործիչ» հուշամեդալ, 2015 թվական
* Հայաստանի մշակույթի նախարարության պատվոգիր, 2016 թվական
* Հայաստանի վաստակավոր արտիստ, 2017 թվական

## Ծանոթագրություններ

## Արտաքին հղումներ
* Արմեն Մարգարյանի էջը zarkfoundation.com կայքում

Կատեգորիա:Թատրոնի հայ դերասաններ
Կատեգորիա:Հայ կինոդերասաններ